MUNICIPIUL CRAIOVA

CONSILIUL LOCAL AL  MUNICIPIULUI  CRAIOVA

Hotărârea nr. 506
privind acordarea unui sprijin financiar din  bugetul Consiliului Local al Municipiului Craiova, pe anul 2011, către Uniunea Scriitorilor din România

Consiliul Local al Municipiului Craiova, întrunit în şedinţa ordinară din data de 22.12.2011;


Având în vedere raportul nr.185560/2011 întocmit de Serviciul Imagine, Relaţii Internaţionale, Purtător de Cuvânt, Redacţie Ziar prin care se propune acordarea unui sprijin financiar din  bugetul Consiliului Local al Municipiului Craiova, pe anul 2011, către Uniunea Scriitorilor din România şi rapoartele comisiilor de specialitate ale Consiliului Local al Municipiului Craiova nr.188, 189, 190, 191, 192 şi 193/2011;
În temeiul art.36, alin.2, lit.b coroborat cu alin.4 lit.a, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1.  Se aprobă acordarea unui sprijin financiar din  bugetul Consiliului Local al Municipiului Craiova, pe anul 2011, în sumă de 20.000 lei, către Uniunea Scriitorilor din România, reprezentând premiile şi onorariile pentru juriu.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Serviciul Imagine, Relaţii Internaţionale, Purtător de Cuvânt, Redacţie Ziar şi  Uniunea Scriitorilor din România vor duce la îndeplinire prevederile prezentei hotărâri.

